钦定古今图书集成/明伦汇编/官常典/第305卷 > 《让吏部尚书表》江总
## 钦定古今图书集成/明伦汇编/官常典/第305卷 > 《让吏部尚书表》江总

窃以汉置五曹，方今六尚；魏隆八凯，拟古六卿，近喻
喉舌，远膺枢斗。至如东京、西晋裴王，仰首伸眉，可得
论列此矣。但臣门基世缩，晋宋以来，内侍帷扆，入尸
衡尺，或年甫将立，或岁未强仕。是以退思弱冠，追伤
畴昔，早尘华任，见知名辈，常谓忝窃，匪朝伊夕。岂期
梁室多故，有志无时，平生意气，飒尔零落。特由邀奉
“嘉运，千载一时。惟奋宠灵，遂臻于此。”